Jiżdiedu aktar pajjiżi fil-lista l-oranġjo Il-Ministru responsabbli mis-Saħħa Pubblika fi stqarrija maħruġa kmieni dalgħodu ħabbar li, bis-saħħa tal-artikolu 2 (1) tar-Regolamenti tal-2020 dwar Ittestjar Mandatorju ta' Ċerti Vjaġġaturi, qed tiġi riveduta l-lista ta' pajjiżi li tissemma fl-istess regolamenti. Kull vjaġġatur li jiġi minn xi pajjiż elenkat fil-lista riveduta ta' pajjiżi indikati hawn taħt għandu jipprovdi PCR COVID-19 test negattiv magħmul mhux aktar minn tnejn u sebgħin (72) siegħa qabel il-wasla tiegħu f'Malta. Vjaġġaturi ġejjin f'Malta minn xi wieħed fost dawn il-pajjiżi li jonqsu milli jipproduċu dan it-test, jistgħu jkunu sottomessi għall-ittestjar f'Malta u jistgħu jkunu soġġetti għal kwarantina. Lista riveduta ta' pajjiżi: Andorra Awstrija Belġju Bulgarija Ċipru Estonja Franza (l-ajruporti kollha barra Ile-de-France) Ġapan Ġermanja (l-ajruporti kollha barra Baden-Wurttemberg) Ġordan Greċja (l-ajruporti kollha barra Attiki) Indoneżja Irlanda Italja (l-ajruporti kollha minbarra Sqallija u Sardenja) Kanada Kroazja Latvija Libanu Liechtenstein Litwanja Lussemburgu Marokk Monaco Olanda Polonja Portugall (l-ajruporti kollha minbarra Madeira u Azores) Renju Unit Repubblika Ċeka Rumanija San MarinoSlovakja Slovenja Spanja (l-ajruporti kollha minbarra Canarias) Svezja SvizerraTajlandja Tuneżija Turkija Ungerija Urugwaj Vatikan Dan l-avviż dwar il-lista riveduta ta' pajjiżi ser jidħol fis-seħħ is-Sibt 12 ta' Diċembru f'nofsillejl.